Mežonīgā sirds
"Mežonīgā sirds" (angļu: Crazy Heart) ir 2009. gada ASV drāma, kas balstīta uz Tomasa Koba tāda paša nosaukuma romānu. Filmas režisors, scenārija autors un viens no producentiem ir Skots Kūpers. Galvenās lomas filmā atveido Džefs Bridžess, Megija Jillenhola, Kolins Ferels un Roberts Djuvals. Filmas pirmizrāde notika 2009. gada 8. decembrī Santafē filmu festivālā. Kantrī mūzikas zvaigzne Otiss Bleiks, kurš atrodas savas karjeras norietā, sāk pārvērtēt savu dzīvi pēc attiecību uzsākšanas ar jaunu žurnālisti.